Geta allir orðið leiðsögumenn? : um hlutverk leiðsögumanna
Leiðsögumaðurinn er mikilvægur hlekkur í ferðamennsku, ekki síst nú í ört vaxandi ferðaþjónustu á Íslandi. Góður leiðsögumaður getur stuðlað að jákvæðri upplifun ferðamannsins og haft áhrif sem vara lengur en ferðin sem slík, takist honum vel upp. Hlutverk hans eru mörg og ná yfir ótal svið og skarast við ýmis störf önnur. Í þessari ritgerð er horft til þess hvaða hlutverk það eru sem góður leiðsögumaður í almennri rútuleiðsögn þarf að uppfylla. Rætt var við sex aðila, þrjá leiðsögumenn og þrjá aðila er ráða leiðsögumenn í verkefni. Niðurstaðan var sú að fjögur hlutverk stóðu upp úr og þóttu mikilvægari en önnur að mati allra viðmælenda, á meðan önnur hlutverk, sem mætti gefa sér að væru mikilvæg, voru af viðmælendum talin síður mikilvæg. Lykilorð: Leiðsögumaður, hlutverk, rútuleiðsögn, miðlun, fræðsla, upplifun.
Networked Digital Library of Theses and Dissertations